CELEX: C2007/297/17
Language: lt
Date: 2007-12-08 00:00:00
Title: Byla C-217/06 2007 m. spalio 4 d. Teisingumo Teismo (antroji kolegija) sprendimas Europos Bendrijų Komisija prieš Italijos Respubliką (Valstybės įsipareigojimų neįvykdymas — Viešojo darbų pirkimo sutartys — Direktyva 71/305/EEB — Viešojo darbų pirkimo sutarties sąvoka ir apibrėžimas — Įsipareigojimų neįvykdymas, sukėlęs visas savo pasekmes)

8.12.2007   
            
            
               LT
            
            
               Europos Sąjungos oficialusis leidinys
            
            
               C 297/12
            
         2007 m. spalio 4 d. Teisingumo Teismo (antroji kolegija) sprendimas Europos Bendrijų Komisija prieš Italijos Respubliką
   
   (Byla C-217/06) (1)
   
   (Valstybės įsipareigojimų neįvykdymas - Viešojo darbų pirkimo sutartys - Direktyva 71/305/EEB - Viešojo darbų pirkimo sutarties sąvoka ir apibrėžimas - Įsipareigojimų neįvykdymas, sukėlęs visas savo pasekmes)
   (2007/C 297/17)
   Proceso kalba: italų
   Šalys
   
      Ieškovė: Europos Bendrijų Komisija, atstovaujama X. Lewis ir advokato M. Mollica
   
      Atsakovė: Italijos Respublika, atstovaujama I. Braguglia ir S. Fiorentino
   Dalykas
   Valstybės įsipareigojimų neįvykdymas — 1971 m. liepos 26 d. Tarybos direktyvos 71/305/EBB dėl viešojo darbų pirkimo sutarčių sudarymo tvarkos derinimo (OL L 185, p. 5) 3 ir 12 straipsnių pažeidimas — Nepaskelbus pranešimo apie konkursą darbų pirkimo sutarties dėl 1989 m. gruodžio 14 d. Stintino komunos tarybos sprendime Nr. 48 minėtų darbų atlikimo, o būtent „technologijų ir struktūrų atnaujinimo darbų vykdymo projektavimas ir atlikimas, kanalizacijų ir hidraulinių tinklų pertvarkymas ir baigimas, kelių tinklas, gyvenamųjų vietų, išorės kaimų ir Stintino komunos teritorijos turistinių zonų aptarnavimo struktūros ir įrenginiai, įskaitant šios komunos pajūrio ir turizmo centrų gerinimą ir valymą nuo taršos“, sudarymas tiesiogiai
   Rezoliucinė dalis
   
               1.
            
            
               Leidusi tęsti bent vienos iš operacijų, kurias pagal 1991 m. spalio 2 d. pasirašytą Susitarimą Nr. 7/91 ir papildomus vėliau šių šalių sudarytus susitarimus, Stintino komuna patikėjo bendrovei Maresar Soc. Cons. arl, vykdymą, Italijos Respublika neįvykdė įsipareigojimų pagal 1971 m. liepos 26 d. Tarybos direktyvą 71/305/EEB dėl viešojo darbų pirkimo sutarčių sudarymo tvarkos derinimo, o konkrečiai kalbant pagal jos 3 ir 12 straipsniu.
            
         
               2.
            
            
               Priteisti iš Italijos Respublikos bylinėjimosi išlaidas.
            
         
      (1)  OL C 178, 2006 7 29.